Dasar Hendy bocah seneng nggambar sing durung diweruhi lan diduweni, dipameri kaya mengkono atine dadi mangro. Pungkasane Hendy mung bisa kandha, “ Ya wis yen ngono aku melu kowe, dolanan umbul gambar.” Hendy, Heru, Arief, lan Nafis sidane padha metu nyang latar kanggo dolanan umbul gambar. Bocah papat hompimpah, dipungkasi pingsut jah-ndho-jleng kanggo nemtokake sapa sing nduweni hak ngumbulke gacuk-gacuke pasarta. Sawise kasil dimenangake Nafis, bocah telu menehake gacuk-gacuke marang Nafis. Ditambah gacuke Nafis, gambar papat sing pinangka gacuke pasarta diumbulake bebarengan dening Nafis.